ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ქალთა გახშირებულმა მკვლელობებმა ოჯახური ძალადობა წინა პლანზე წამოწია ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 10 ნოემბერი   ავტორი: რეგინა ეგოროვა-ასკეროვა
უფლებადამცველები პოლიციას ოჯახური ძალადობის შემთხვევებზე არასათანადო რეაგირებაში ადანაშაულებენ.
ქალების მკვლელობათა სერიის შემდეგ საქართველოს მთავრობამ ოჯახური ძალადობის წინააღმდეგ განსაკუთრებული ზომების გატარების პირობა დადო.
ყველაზე დიდი გამოხმაურება ილიას სახელმწიფო უნივერსიტეტის ლექტორის მაკა წივწივაძის მკვლელობას მოჰყვა. 17 ოქტომბერს, უნივერსიტეტის შენობაში ახალგაზრდა ქალს ყოფილმა მეუღლემ ცეცხლსასროლი იარაღით სასიკვდილო ჭრილობები მიაყენა და შემდეგ თავადაც მოიკლა თავი.
მეორე დღეს, გურჯაანში, 68 წლის ქალი 73 წლის მეუღლის მიერ დანით მიყენებულ სასიკვდილო ჭრილობებს შეეწირა. მანამდე კი ზესტაფონში ახალგაზრდა ქალი მოკლა ყოფილმა ქმარმა, რომელიც ამავე დროს პოლიციის თანამშრომელი იყო.
საქართველოს შინაგან საქმეთა სამინისტროს მონაცემების მიხედვით ოჯახური ძალადობის ფაქტები გაზრდილია. ოჯახური კონფლიქტების შედეგად წელს 23 ქალია გარდაცვლილი, უმეტეს შემთხვევებში დანაშაული მსხვერპლის ქმრის მიერ იყო ჩადენილი. 2013 წელს მოკლული იყო 21 ქალი, ხოლო 2012 წელს – ექვსი.
„დღეს საქართველოში ძალადობის ეპიდემია მძვინვარებს“, – განცხადა ჩვენთან საუბრისას ქალთა საინფორმაციო ცენტრის ხელმძღვანელმა ელენე რუსეცკაიამ. „თითქმის ყოველ დღე გვესმის ამბები ოჯახური კონფლიქტების შესახებ“.
რუსეცკაიას თქმით, მედიაში ოჯახურ ძალადობის თემა სულ უფრო ხშირად შუქდება, თუმცა „მხოლოდ როგორც ფაქტი და მხოლოდ კრიმინალურ ქრონიკაში“.
„არ ხდება შემთხვევის სრული სურათის წარმოჩენა, კიდევ უფრო იშვიათად არის საუბარი ძალადობის შედეგების შესახებ: მოხდა თუ არა თავდამსხმელის დაკავება, რა დაემართა მსხვერპლს, გაეწია თუ არა მას დახმარება და რა გავლენა იქონია ამ ფაქტმა მის შვილებზე და ოჯახის ახლობლებზე“, – ამბობს რუსეცკაია.
მისივე თქმით, ეს პრობლემა განსაკუთრებით მწვავედ იგრძნობა ეთნიკური უმცირესობებით დასახლებულ რეგიონებში, რადგან ასეთ თემებში მოსახლეობა ნაკლებ ინფორმაციას ფლობს და დახმარების გაწევის შესაძლებლობებიც არც ისე ბევრია, ამას ემატება დამკვიდრებული მოსაზრება, რომ მსგავსი საკითხები ოჯახის შიგნით უნდა მოგვარდეს.
ოჯახური ძალადობის შემთხვევები გაზრდილია დიდ ქალაქებშიც და რუსეცკაიას თქმით, სულ უფრო მეტი ადამიანი მიმართავს დახმარებისთვის პოლიციას და სხვა ინსტანციებს.
მკვლელობათა ტალღაზე საპასუხოდ პრემიერ-მინისტრმა ირაკლი ღარიბაშვილმა განაცხადა, რომ შეიქმნება უწყებათაშორისი ჯგუფი, რომელიც ოჯახური ძალადობის საკითხებზე იმუშავებს. ცვლილებები შედის ოჯახური ძალადობის შესახებ მოქმედ კანონმდებლობაშიც, რაც ითვალისწინებს მოძალადის მიმართ სასჯელის გამკაცრებას და მსხვერპლის დაცვის უკეთესი მექანიზმების ამოქმედებას.
„არსებული სიტუაციიდან გამომდინარე მივიღეთ გადაწყვეტილება სისხლის სამართლის კოდექსში შესწორებათა პროექტი მოგვემზადებინა, რომელიც ითვალისწინებს ძალადობის ჩამდენი პირისთვის სასჯელის სახით პატიმრობის შეფარდებას“, – განაცხადა შინაგან საქმეთა მინისტრის მოადგილემ ზვიად ოქროპირიძემ.
ოჯახური ძალადობის შესახებ კანონში და ასევე სისხლის სამართლის კოდექსში შესატანი ცვლილებები პარლამენტმა პირველი მოსმენით უკვე მიიღო. მისი საბოლოოდ დამტკიცების შემთხვევაში მსხვერპლს ექნება უფლება მოითხოვოს კომპენსაცია, მიიღოს უფასო იურიდიული კონსულტაცია და გადაუდებელი სასწრაფო სამედიცინო დახმარება.
გარდა ამისა, სურვილის შემთხვევაში მსხვერპლს ექნება უფლება დარჩეს საცხოვრებელ სახლში, მოძალადე კი ვალდებული იქნება ის დატოვოს, მიუხედავად იმისა თუ ვინ არის სახლის მფლობელი.
ამასთან ერთად ამოქმედდება ცხელი ხაზი, რომლითაც ძალადობის ნებისმიერი მსხვერპლი შეძლებს სარგებლობას.
პრემიერ-მინისტრის განცხადებით, საჭიროა ქალთა მიმართ ძალადობის წინააღმდეგ სამოქმედო გეგმის შემუშავება, თუმცა მისივე სიტყვებით, მხოლოდ პოლიციისკენ თითის გაშვერით და „ისტერიული რეაქციით“ პრობლემა არ მოგვარდება.
თუმცა, ექსპერტების თვალსაზრისით, სწორედ საჩივრებზე არასათანადო რეაგირება წარმოადგენს პრობლემის მთავარ მიზეზს.
სახალხო დამცველი უჩა ნანუაშვილი აცხადებს, რომ ის მიესალმება კანონმდებლობის გაუმჯობესების მცდელობას, თუმცა მისივე განცხადებით, „პრაქტიკა გვიჩვენებს, რომ ძირითად პრობლემას სწორედ კანონმდებლობის აღსრულება წარმოადგენს“.
„საზოგადოების გულგრილობის გარდა, ძირითად გამოწვევად მაინც დაცვის მექანიზმების არაადეკვატური გამოყენება რჩება“, – აცხადებს ნანუაშვილი. „სახალხო დამცველის ოფისის მიერ შესწავლილი საქმეების უმეტეს შემთხვევებში სამართალდამცავთა რეაგირება ძირითადად გაფრთხილების ხელწერილით შემოიფარგლებოდა“.
ნანუაშვილმა აღნიშნა, რომ კანონმდებლობა ძალადობისგან დაცვის ასეთ ფორმას საერთოდ არ ითვალისწონებს და ის „სრულიად არაეფექტურია“.
„ყოფილა შემთხვევები, როდესაც პირს რამდენიმე ხელწერილი ჰქონდა დაწერილი, თუმცა ძალადობა მაინც გრძელდებოდა“, – განაცხადა ნანუაშვილმა.
მაკა წივწივაძის შემთხვევაში, გარდაცვალებამდე მან პოლიციას ორჯერ მიმართა საჩივრით იმის შესახებ, რომ მას ყოფილი მეუღლე ემუქრებოდა, თუმცა პოლიცია ამ შემთხვევაშიც მხოლოდ წერილობითი გაფრთხილებით შემოიფარგლა.
რუსეცკაიას აზრით, აუცილებელია კანონის სათანადოდ ამოქმედება და არა მარტო მისი შეცვლა.
„რა თქმა უნდა საჭიროა კანონმდებლობის შეცვლა, თუმცა უფრო მნიშვნელოვანია მისი განხორციელების უზრუნველყოფა. საჭიროა ყველა შესაბამისი უწყების თანამშრომლების გადამზადება, მაგალითად პოლიციის“, – განაცხადა მან. „არანაკლებ მნიშვნელოვანია პრევენცია და პრობლემის და მისი მოგვარების გზების შესახებ საზოგადოების ინფორმირებულობა“.
არასამთავრობო ორგანიზაცია კონსტიტუციის 42-ე მუხლის წარმოამდგენელი ელენა ფილეევა თვლის, რომ საჭიროა პრობლემისადმი კომპლექსური მიდგომის ჩამოყალიბება, დაწყებული იქედან, რომ საჭიროა შეიცვალოს თავად პოლიციის დამოკიდებულება ოჯახური ძალადობის ცნების მიმართ.
„ხშირად ხდება ასეთი საქმეების იგნორირება, ცდილობენ არ აღძვრან საქმე ან არ დაიწყონ გამოძიება. ამიტომ, აუცილებელია მთლიანად შეიცვალოს პრობლემისადმი დამოკიდებულება და ის, თუ როგორ ხდება მისი განხილვა“.
ფილეევა თვლის, რომ არანაკლებ მნიშვნელოვანია ოჯახური ძალადობის გამომწვევი ფაქტორების შესწავლა, დაწყებული ფსიქიკური ჯანმრთელობიდან დამთავრებული ეკონომუკური სიდუხჭირით.
„ოჯახური ძალადობის ფაქტები პირდაპირ უკავშირდება მძიმე სოციალურ პირობებს, უმუშევრობას და უფულობას“, – განმარტა მან.
აქტივისტები აცხადებენ, რომ ქართველი ქალები ახლა უფრო უკეთ არიან გათვითცნობიერებულები მათი უფლებების და სახელმწიფოს მხრიდან მათი დაცვის მექანიზმების შესახებ, თუმცა, მიუხედავად ამისა, ჯერ კიდევ ბევრია ისეთი, ვინც თვლის, რომ პრობლემები მათი ოჯახის კედლებში უნდა დარჩეს.
2009 წელს გაეროს მოსახლეობის ფონდის მიერ ჩატარებული კვლევის მიხედვით, გამოკითხულ ქალთა 9% აღიარებს, რომ არის ფიზიკური ძალადობის მსხვერპლი. ამასთან ქალების 78% თვლის, რომ ოჯახური პრობლემები სახლში უნდა მოგვარდეს, გამოკითხულთა 34% ფიქრობს, რომ ზოგიერთ შემთხვევაში ცოლის ცემა გამართლებულია და ისინი ასეთ ქმედებას არაკანონიერად არ მიიჩნევენ.
ტრადიციულად, ოჯახში არსებული უთანხმოება ძალიან პირადულ საკითხად ითვლება და ხშირ შემთხვევაში ოჯახის წევრების გარდა ძალადობის შესახებ ვერავინ იგებს მანამ, სანამ არ მოხდება ტრაგედია.
„ჩვენ ყველას გვყავს ახლობლები, მეგობრები, მეზობლები, რომლებიც რეგულარურად განიცდიან ოჯახში ძალადობას, თუმცა ჩვენ არაფერს ვაკეთებთ“, – აცხადებს რუსეცკაია.
მისივე თქმით, ყველაზე მნიშვნელოვანია, რომ თავად მსხვერპლებმა და მათმა ოჯახებმა შეძლონ ქმედითი ნაბიჯების გადადგმა.
„პირველ რიგში, თავად ხალხმა უნდა მოახდინოს რეაგირება კონფლიქტურ სიტუაციაზე, მათ არ უნდა ეშინოდეთ დახმარების თხოვნის, უნდა დარეკონ პოლიციაში ან მიმართონ არასამთავრობოებს, რომლებიც მათ დაკვალიანებას შეძლებენ“, – განაცხადა მან.
რეგინა ეგოროვა-ასკეროვა ონლაინ გამოცემა women-peace.net ჟურნალისტია საქართველოში.
ვიდეო კლიპი გაეროს ქალთა ორგანიზაციის კამპანიიდან “სპორტსმენები ერთიანდებიან ქალთა მიმართ ძალადობის წინააღმდეგ”.
Click to share on Twitter (Opens in new window)
Click to share on Facebook (Opens in new window)
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.